CELEX: 31999R2318
Language: el
Date: 1999-10-29
Title: Κανονισμός (ΕΚ) αριθ. 2318/1999 της Επιτροπής, της 29ης Οκτωβρίου 1999, για παρέκκλιση του κανονισμού (ΕΚ) αριθ. 1370/95 όσον αφορά την ημερομηνία έκδοσης των πιστοποιητικών εξαγωγής στον τομέα του χοιρείου κρέατος

Avis juridique important

|

31999R2318

Κανονισμός (ΕΚ) αριθ. 2318/1999 της Επιτροπής, της 29ης Οκτωβρίου 1999, για παρέκκλιση του κανονισμού (ΕΚ) αριθ. 1370/95 όσον αφορά την ημερομηνία έκδοσης των πιστοποιητικών εξαγωγής στον τομέα του χοιρείου κρέατος  

Επίσημη Εφημερίδα αριθ. L 280 της 30/10/1999 σ. 0067 - 0067

ΚΑΝΟΝΙΣΜΟΣ (ΕΚ) αριθ. 2318/1999 ΤΗΣ ΕΠΙΤΡΟΠΗΣτης 29ης Οκτωβρίου 1999για παρέκκλιση του κανονισμού (ΕΚ) αριθ. 1370/95 όσον αφορά την ημερομηνία έκδοσης των πιστοποιητικών εξαγωγής στον τομέα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94(2),τον κανονισμό (ΕΚ) αριθ. 1370/95 της Επιτροπής, της 16ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 1719/98(4), και ιδίως το άρθρο 3 παράγραφος 7,Εκτιμώντας ότι ο κανονισμός (ΕΚ) αριθ. 1370/95 προβλέπει ότι τα πιστοποιητικά εξαγωγής για τα προϊόντα του τομέα του χοιρείου κρέατος εκδίδονται την Τετάρτη που έπεται της εβδομάδας κατά τη διάρκεια της οποίας υποβάλλονται οι αιτήσεις έκδοσης πιστοποιητικών, εφόσον δεν έχει ληφθεί εν των μεταξύ από την Επιτροπή κανένα από τα ιδιαίτερα μέτρα. Δεδομένου ότι θα υπάρξουν διοικητικά προβλήματα κατά τη διάρκεια της εβδομάδας από την 1η έως τις 7 Νοεμβρίου 1999, θεωρείται αναγκαίο να μεταφερθεί η ημερομηνία στην Παρασκευή 5 Νοεμβρίου 1999, όσον αφορά τις αιτήσεις που υποβλήθηκαν κατά τη διάρκεια της εβδομάδας από τις 25 έως τις 31 Οκτωβρίου 1999,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση του άρθρου 3 παράγραφος 3 του κανονισμού (ΕΚ) αριθ. 1370/95, τα προαναφερθέντα πιστοποιητικά, οι αιτήσεις για την έκδοση των οποίων υποβλήθηκαν στη διάρκεια της εβδομάδας από τις 25 έως τις 31 Οκτωβρίου 1999, εκδίδονται την Παρασκευή 5 Νοεμβρίου 1999, εφόσον δεν έχει ληφθεί εν τω μεταξύ από την Επιτροπή κανένα από τα ιδιαίτερα μέτρα με τα οποία αναφέρονται στο άρθρο 3 παράγραφος 4 του εν λόγω κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Οκτωβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 282 της 1.11.1975, σ. 1.(2) ΕΕ L 349 της 31.12.1994, σ. 105.(3) ΕΕ L 133 της 17.6.1995, σ. 9.(4) ΕΕ L 215 της 1.8.1998, σ. 58.